CELEX: 52015PC0582
Language: da
Date: 2015-11-25
Title: Forslag til RÅDETS AFGØRELSE om indgåelse af samarbejdsaftalen om et civilt globalt satellitbaseret navigationssystem (GNSS) mellem Det Europæiske Fællesskab og dets medlemsstater på den ene side og Republikken Korea på den anden side

EUROPA-KOMMISSIONEN
            Bruxelles, den 25.11.2015
            COM(2015) 582 final
            2015/0265(NLE)
            Forslag til
            RÅDETS AFGØRELSE
            om indgåelse af samarbejdsaftalen om et civilt globalt satellitbaseret navigationssystem (GNSS) mellem Det Europæiske Fællesskab og dets medlemsstater på den ene side og Republikken Korea på den anden side
            
               
         
         
            
               BEGRUNDELSE
            
            
            
               1.BAGGRUND FOR FORSLAGET
            
            
            
               Republikken Korea er et land med kompetencer inden for rumteknologi og anvendelser heraf. Landet er aktiv bruger af satellitnavigationstjenester inden for en række sektorer, heriblandt transport, flådeforvaltning, videnskab og geodæsi.
            
            
               Efter bemyndigelse fra Rådet af 18. juli 2005 forhandlede Europa-Kommissionen sig frem til en samarbejdsaftale om et civilt globalt satellitbaseret navigationssystem (GNSS) mellem Det Europæiske Fællesskab og dets medlemsstater på den ene side og Republikken Korea på den anden side (i det følgende benævnt "aftalen"). Aftalen blev undertegnet den 9. september 2006 i henhold til Rådets afgørelse om bemyndigelse til undertegnelse af 1. september 2006.
            
            
               Den Europæiske Unions signatarmedlemsstater og Republikken Korea har afsluttet deres procedurer vedrørende aftalens ikrafttræden.
            
            
               I overensstemmelse med artikel 218, stk. 6, i traktaten om Den Europæiske Unions funktionsmåde forelægger Kommissionen Rådet et forslag til en afgørelse om indgåelse af aftalen på Den Europæiske Unions vegne efter godkendelse fra Europa-Parlamentet.
            
            
               Bulgarien, Kroatien og Rumænien vil blive aftalepartnere ved indgåelse af en protokol i henhold til artikel 6, stk. 2, i akterne om henholdsvis Republikken Bulgariens og Rumæniens tiltrædelsesvilkår og Republikken Kroatiens tiltrædelsesvilkår og tilpasning af de traktater, som Den Europæiske Union er baseret på. 
            
            
            
            
            
            
            
               2015/0265 (NLE)
            
            
               Forslag til
            
            
               RÅDETS AFGØRELSE
            
            
               om indgåelse af samarbejdsaftalen om et civilt globalt satellitbaseret navigationssystem (GNSS) mellem Det Europæiske Fællesskab og dets medlemsstater på den ene side og Republikken Korea på den anden side
            
            
               RÅDET FOR DEN EUROPÆISKE UNION HAR —
            
         
         
            
               under henvisning til traktaten om Den Europæiske Unions funktionsmåde, særlig artikel 172, sammenholdt med artikel 218, stk. 6, litra a),
            
            
               under henvisning til forslag fra Europa-Kommissionen,
            
            
               under henvisning til godkendelse fra Europa-Parlamentet
                  1
               , og
            
            
               ud fra følgende betragtninger:
            
            
               (1)I overensstemmelse med Rådets afgørelse 2006/700/EF af 1. september 2006
                  2
                blev samarbejdsaftalen om et civilt globalt satellitbaseret navigationssystem (GNSS) mellem Det Europæiske Fællesskab og dets medlemsstater på den ene side og Republikken Korea på den anden side undertegnet den 9. september 2006 med forbehold af dens indgåelse på et senere tidspunkt.
            
            
               (2)Aftalen bør fremme, lette og intensivere samarbejdet mellem parterne om civil global satellitnavigation.
            
            
               (3)Aftalen bør godkendes på Den Europæiske Unions vegne —
            
            
               VEDTAGET DENNE AFGØRELSE: 
            
            
               Artikel 1
            
            
               Samarbejdsaftalen om et civilt globalt satellitbaseret navigationssystem (GNSS) mellem Det Europæiske Fællesskab og dets medlemsstater på den ene side og Republikken Korea på den anden side godkendes hermed på Unionens vegne. 
            
            
               Teksten til aftalen er knyttet til denne afgørelse.
            
            
            
               Artikel 2
            
            
               Formanden for Rådet udpeger den person, som på Unionens vegne er beføjet til at afgive den meddelelse, der er omhandlet i aftalens artikel 18, stk. 1, med henblik på at udtrykke Den Europæiske Unions samtykke til at blive bundet af aftalen, og meddeler følgende:
            
            
               "Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab, og fra den dato udøver den alle Det Europæiske Fællesskabs rettigheder og påtager sig alle dets forpligtelser. Henvisninger i aftalen til "Det Europæiske Fællesskab" skal derfor læses som henvisninger til "Den Europæiske Union".
            
            
               Artikel 3
            
            
               Denne afgørelse træder i kraft på dagen for vedtagelsen. Den offentliggøres i Den Europæiske Unions Tidende
                  3
               .
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
               
            
         
         
            
                  
                     (1)
                  Godkendelse givet den [… 201.].
               
               
                  
                     (2)
                  EFT L 288 af 1.8.2002, s. 30.
               
               
                  
                     (3)
                  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.